मेघालय में सामने आए Coronavirus संक्रमण के 73 नए मामले, संक्रमितों की संख्या 2,202 हुई
मेघालय में शुक्रवार को कोरोना वायरस संक्रमण के 73 नए मामले सामने आए हैं जिसके बाद राज्य में कुल संक्रमितों की संख्या 2,202 हो गई। स्वास्थ्य सेवा निदेशक अमन वार ने बताया कि नए मामलों में से 35 पूर्वी खासी, 32 पूर्वी गारो, तीन उत्तरी गारो, दो पूर्वी जयंतिया और एक पश्चिमी खासी हिल्स से सामने आए हैं।
शिलांग: मेघालय में शुक्रवार को कोरोना वायरस संक्रमण के 73 नए मामले सामने आए हैं जिसके बाद राज्य में कुल संक्रमितों की संख्या 2,202 हो गई। स्वास्थ्य सेवा निदेशक अमन वार ने बताया कि नए मामलों में से 35 पूर्वी खासी, 32 पूर्वी गारो, तीन उत्तरी गारो, दो पूर्वी जयंतिया और एक पश्चिमी खासी हिल्स से सामने आए हैं। उन्होंने बताया कि नए संक्रमित मरीजों में दो सशस्त्र बलों के जवान हैं। वार ने कहा कि दिन में कम से कम सात लोगों को अस्पताल से छुट्टी मिली है, जिसके बाद स्वस्थ हुए लोगों की संख्या 906 हो गई। मेघालय में अब 1,287 लोगों का इलाज चल रहा है। उन्होंने बताया कि अब तक इस खतरनाक वायरस की वजह से नौ लोगों की मौत हो चुकी है। वार ने कहा कि पूर्व खासी हिल्स में सबसे ज्यादा कोविड-19 के 874 मरीजों का इलाज चल रहा है। शिलांग इसी क्षेत्र का हिस्सा है। इनमें से 284 सशस्त्र बलों के जवान हैं। इसके बाद पश्चिमी गारो हिल्स में 187 और री-भोई में 68 मरीजों का इलाज चल रहा है। अब तक राज्य में कोविड-19 के 76,000 नमूनों की जांच हो चुकी है।